ITTRA EMENDATORJA Nru 1GĦALL-ABBOZZ TAL-BAĠIT ĠENERALI GĦALL-2012 DIKJARAZZJONI TAN-NEFQA TAQSIMA B'TAQSIMATaqsima III - Il-Kummissjoni /* KUMM/2011/0372 finali */





ITTRA EMENDATORJA Nru 1 GĦALL-ABBOZZ TAL-BAĠIT ĠENERALI GĦALL-2012 DIKJARAZZJONI TAN-NEFQA TAQSIMA B’TAQSIMA Taqsima III – Il-Kummissjoni Wara li kkunsidrat: - it-Trattat dwar il-Funzjonament tal-Unjoni Ewropea, u b'mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu, - ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej[1], u b'mod partikolari l-Artikolu 37 tiegħu, - l-abbozz tal-baġit ġenerali tal-Unjoni Ewropea għas-sena finanzjarja 2012 ippreżentat mill-Kummissjoni fis-26 ta' Mejju 2011[2] - Il-Komunikazzjoni Konġunta "Rispons ġdid għal viċinat li qed jinbidel[3] u d-Dikjarazzjoni Finanzjarja Leġiżlattiva tagħha - Komunikazzjoni Konġunta dwar is-Sħubija għad-Demokrazija u l-Prosperità Kondiviża[4]. il-Kummissjoni Ewropea b’dan tippreżenta lill-awtorità baġitarja l-ittra emendatorja Nru 1 għall-Abbozz tal-Baġit Ġenerali għall-2012 għar-raġunijiet stabbiliti fil-memorandum ta’ spjegazzjoni. TABLE OF CONTENTS 1. INTRODUZZJONI 4 2. IT-TISħIħ TAL-ISTRUMENT EWROPEW TA' VIċINAT U SħUBIJA 4 2.1. SFOND U ĦARSA GLOBALI 4 2.2. DESTINAZZJONI TA' FINANZJAMENT ADDIZZJONALI 6 2.3. BENEFIċJARJI 6 2.4. SORSI TA' FINANZJAMENT ADDIZZJONALI 7 2.4.1. Baġit 2011 7 2.4.2. Abbozz tal-Baġit 2012 7 2.4.3. Programmar finanzjarju 2013 8 3. KONKLUżJONI 9 4. TABELLA SOMMARJA SKONT L-INTESTATURI TAL-QAFAS FINANZJARJU 10 DIKJARAZZJONI TAN-NEFQA TAQSIMA B’TAQSIMA Il-bidliet fid-dikjarazzjoni ġenerali tad-dħul u n-nefqa taqsima b'taqsima huma disponibbli fil-EUR-Lex ( http://eur-lex.europa.eu/budget/www/index-mt.htm ). Verżjoni bl-Ingliż tal-bidliet f'dawn id-dikjarazzjonijiet taqsima b'taqsima hija mehmuża għall-informazzjoni bħala anness tal-baġit. INTRODUZZJONI Din l-Ittra Emendatorja Nru 1 (IE 1) għall-Abbozz tal-Baġit Ġenerali għall-2012 (AB 2012) tkopri dan li ġej: - iż-żieda ta' EUR 400 miljun f'approprjazzjonijiet għall-impenji f'appoġġ għal miżuri addizzjonali fir-reġjun tal-Viċinat tal-UE bħala segwitu għall-Komunikazzjoni adottata riċentement " Rispons ġdid għal Viċinat li qed Jinbidel '[5]: EUR 395,5 miljun għall-Istrument Ewropew ta' Viċinat u Sħubija (ENPI) u EUR 4,5 miljun għall-Istrument Ewropew għad-Demokrazija u għad-Drittijiet tal-Bniedem (EIDHR); - ir-riallokazzjoni relatata ta' EUR 104,1 miljun f'approprjazzjonijiet għall-ħlasijiet minn programmi oħra fi ħdan l-Intestatura 4: EUR 102,8 miljun għall-ENPI u EUR 1,31 miljun għall-EIDHR. Ma hemm l-ebda impatt fuq il-livell ġenerali tal-approprjazzjonijiet għall-ħlasijiet. Iż-żieda ta' EUR 400 miljun f'approprjazzjonijiet għall-impenji se tiġi koperta mill-marġini tal-Intestatura 4 (EUR 246,7 miljun), u mill-mobilizzazzjoni tal-Istrument tal-Flessibilità (EUR 153,3 miljun). IT-TISħIħ TAL-ISTRUMENT EWROPEW TA' VIċINAT U SħUBIJA Sfond u Ħarsa Globali Ir-reviżjoni strateġika tal-Politika Ewropea tal-Viċinat (PEV) li saret is-sena l-oħra identifikat oqsma fejn din il-politika tista' tiġi msaħħa b'mod konsiderevoli. Ir-rivoluzzjonijiet u t-taqlib fin-Nofsinhar tal-Mediterran u l-aspirazzjonijiet qawwija li esprimew il-popli ta' dawn il-pajjiżi għal bidla politika u ekonomika jrendu l-appoġġ tal-UE saħansitra aktar kruċjali milli kien fil-passat, u jindikaw oqsma fejn l-UE u l-pajjiżi sħab jistgħu u għandhom jagħtu kontribut akbar. Bl-istess mod, l-UE għadha impenjata li tappoġġja għat-tul il-proċessi ta' demokratizzazzjoni u ta' riforma fil-viċinat kollu tagħna, kemm fil-Lvant kif ukoll fin-Nofsinhar. Il-Komunikazzjoni Konġunta "Rispons ġdid għal viċinat li qed jinbidel" tippreżenta l-proposti li joħorġu mir-reviżjoni strateġika tal-PEV u f'dak il-kuntest tlaħħam l-approċċi lejn l-Ewropa tal-Lvant l-Kawkażu ta' Isfel permezz tat-tkomplija tal-implimentazzjoni tas-Sħubija tal-Lvant u lejn in-naħa tan-Nofsinhar tal-Mediterran, fil-kuntest tas-" Sħubija għad-Demokrazija u l-Prosperità Komuni "[6] l-ġdida. Bl-offerta ta' "Sħubija għad-Demokrazija u l-Prosperità Komuni", b'mod partikolari, l-UE tfittex li tappoġġja t-trasformazzjoni demokratika li bdiet fl-Eġittu u fit-Tuneżija u li tista' tiġi estiża lejn pajjiżi oħra tan-Nofsinhar tal-Mediterran. Il-Komunikazzjoni Konġunta tipproponi l-implimentazzjoni ta' approċċ ġdid għall-politika tal-viċinat u tidentifika ħtiġijiet għal riżorsi addizzjonali għar-reġjun sa mhux aktar minn EUR 1 242 miljun sal-2013 li jiġu minn diversi sorsi). Huwa propost li l-pakkett finanzjarju tal- ENPI[7] jiżdied b' EUR 751 miljun fuq il-perjodu mill-2011 sal-2013 u li fl-2012 jiżdied b'EUR 4,5 miljun l-Istrument Ewropew għad-Demokrazija u għad-Drittijiet tal-Bniedem (EIDHR) . Madwar EUR 355,5 miljun għandhom jiġu riallokati minn strumenti oħra, inkluża n-nefqa ta' appoġġ amministrattiv li tikkorrispondi ma' dan. It-tabella ta' hawn taħt tispeċifika l-programmi li għandhom jissaħħu, is-sorsi addizzjonali kumplimentari għar-reġjun kif ukoll it-tqassim tas-sorsi tal-finanzjament matul il-perjodu 2011-2013. L-impatt fuq il-livell tal-linji individwali huwa rrappurtat fl-anness tal-baġit. (Approprjazzjonijiet għall-impenji f'miljuni ta' EUR) Ħarsa ġenerali: Finanzjament mill-Baġit tal-UE għar-Reviżjoni tal-PEV – 2011-2013 | 2011 | 2012 | 2013 | Total | 1. Rinforzi, li minnhom: | 85,460 | 400,000 | 270,000 | 755,460 | ENPI | 85,460 | 395,500 | 270,000 | 750,960 | EIDHR | 4,500 | 4,500 | 2. Utilizzazzjoni ta' strumenti oħra ta' għajnuna esterna u intervent fil-kriżijiet immirati għar-reġjun tal-PEV, li minnhom: | 22,700 | 60,000 | 160,000 | 247,200 | EIDHR u DCI/Atturi mhux Statali | 12,700 | 12,700 | Għajnuna Makrofinanzjarja | 50,000 | 50,000 | 100,000 | Strument għall-Istabbilità | 10,000 | 10,000 | 20,000 | 40,000 | Proviżjonament tal-Fond ta' Garanzija għas-self tal-BEI | 90,000 | 90,000 | TOTAL PARZJALI (1+ 2) | 108,160 | 460,000 | 430,000 | 998,160 | 3. Użu mill-ġdid tar-Rimborsi lill-BEI | 174,000 | 35,000 | 35,000 | 244,000 | TOTAL TA' RIŻORSI ADDIZZJONALI GĦAR-REĠJUN (1 + 2 + 3) | 282,160 | 495,000 | 465,000 | 1 242,160 | Sorsi ta' finanzjament għaż-żidiet, li minnhom: | 85,460 | 400,000 | 270,000 | 755,460 | Marġini tal-Intestatura 4 | 246,656 | 246,656 | Strument tal-Flessibbiltà: | 153,344 | 153,344 | Riallokazzjonijiet, li minnhom: | 85,460 | 270,000 | 355,460 | SKI | 51,000 | 100,000 | 151,000 | Kontribuzzjoni għall-EBRD | 34,460 | 34,460 | IPA | 60,000 | 60,000 | IfS | 70,000 | 70,000 | Oħrajn, partikolarment il-PESK | 40,000 | 40,000 | Finanzjament kumplimentari mir-Riżerva għal Għajnuna ta' Emerġenza, li minnhom: | 65,000 | 65,000 | Strument tal-Assistenza Umanitarja | 60,000 | 60,000 | Strument tal-Protezzjoni Ċivili f'Pajjiżi Terzi | 5,000 | 5,000 | TOTAL FINALI | 347,160 | 495,000 | 465,000 | 1 307,160 | L-Ittra Emendatorja preżenti tirrigwarda l-porzjon tal-2012 taż-żieda li timplimenta l-approċċ il-ġdid għall-PEV u temenda l-linji tal-baġit relevanti fl-Abbozz tal-Baġit tal-2012 skont dan, billi żżid EUR 400 miljun f'approprjazzjonijiet għall-impenji għall-ENPI u l-EIDHR. Fid-dawl taż-żmien u l-inċertezzi marbuta mal-kundizzjonijiet għall-implimentazzjoni, il-Kummissjoni tipproponi li tirrialloka EUR 120,1 miljun minn approprjazzjonijiet għall-ħlasijiet diġà inklużi fl-Abbozz tal-Baġit tal-2012 (ara l-anness tal-baġit). F'każ ta' bżonn, u skont il-kapaċità ta' assorbiment fir-reġjun, il-Kummissjoni tista' titlob approprjazzjonijiet għall-ħlasijiet addizzjonali matul is-sena permezz ta' trasferimenti u/jew baġit ta' emenda. Il-Kummissjoni qed tippreżenta separatament lill-Awtorità tal-Baġit proposti ta' trasferiment sabiex jiġu riallokati approprjazzjonijiet fil-Baġit tal-2011 lejn l-ENPI. Il-qafas legali tal-ENPI qiegħed f'qagħda tajba biex isostni l-biċċa l-kbira tal-miżuri l-ġodda ta' koperazzjoni li ġew identifikati fir-reviżjoni. Iż-żieda proposta hija konformi mal-punt 37 tal-Ftehim Interistituzzjonali dwar id-dixxiplina baġitarja u l-ġestjoni finanzjarja tajba[8] peress li tirrappreżenta reazzjoni għal " ċirkostanzi ġodda, oġġettivi, għat-tul ... li għalihom huma mogħtija raġunijiet espliċiti u preċiżi, u filwaqt li jittieħed kont tar-riżultati miksuba bl-implimentazzjoni tal-programm ". Destinazzjoni ta' finanzjament addizzjonali Se jingħata sostenn finanzjarju biex ikompli jissaħħaħ it-tisħib ma' nies madwar ir-reġjun, biex jingħata appoġġ lit-tkabbir sostenibbli u inklużiv, biex jiġu koperti l-ħtiġijiet addizzjonali li ġejjin mit-trasformazzjoni demokratika ta' pajjiżi sħab, biex jiġi promoss it-twettiq tal-Għanijiet ta' Żvilupp tal-Millennju u biex jiġu ffinanzjati l-inizjattivi ġodda ġejjin minn din ir-reviżjoni, speċjalment fil-qasam ta' sħubija ma' soċjetajiet, l-iżvilupp rurali u dak reġjonali. L-attivitajiet il-ġodda li jittraduċu dawn l-objettivi f'miżuri konkreti jistgħu jinġabru fi tliet komponenti ewlenin: L-1 Komponent – Trasformazzjoni demokratika u bini tal-istituzzjonijiet Sostenn lit-trasformazzjoni demokratika u lill-bini tal-istituzzjonijiet permezz ta' Programm Komprensiv ta' Bini ta' Istituzzjonijiet għat-trasformazzjoni demokratika u azzjonijiet oħra relevanti li jindirizzaw dawk l-istituzzjonijiet li huma kruċjali għas-soċjetajiet demokratiċi u l-għoti ta' assistenza fil-proċess ta' riforma demokratika tas-settur tas-sigurtà. Ir-riżultati mistennija jinkludu aktar rispett għad-drittijiet tal-bniedem u l-libertajiet fundamentali, governanza demokratika aħjar, ġudikatura aktar indipendenti u effiċjenti, livell aktar baxx ta' korruzzjoni, sorveljanza demokratika aħjar fis-settur tas-sigurtà, mobilità aħjar marbuta ma' ġestjoni tal-fruntieri u l-migrazzjoni u li l-leġiżlazzjoni tkun aktar konformi mal-acquis tal-UE; It-2 Komponent – il-bini ta' sħubija aktar b'saħħitha man-nies permezz tal-espansjoni tal-kuntatti bejn l-istudenti, ir-riċerkaturi u ż-żgħażagħ, pereżempju permezz ta' żieda fil-mobilità tal-istudenti u l-persunal akkademiku fi ħdan is-sħubijiet tal-universitajiet (Erasmus Mundus), koperazzjoni strutturata għall-immodernizzar tal-universitajiet (Tempus), il-koperazzjoni bejn l-iskejjel mibdija mill-ftuħ tal-programm tal-eTwinning tal-UE jew kuntatti miżjuda fost iż-żgħażagħ. It-3 Komponent – Tkabbir u żvilupp ekonomiku sostenibbli u inklużivi Il-promozzjoni ta' tkabbir sostenibbli u inklużiv billi jiġu appoġġjati l-impriżi ta' daqs żgħir jew medju (SMEs) u jiġu indirizzati inugwaljanzi ekonomiċi u soċjali fi ħdan pajjiż sieħeb permezz ta' "programmi pilota" mmudellati fuq il-linji ta' politika tal-UE dwar il-Koeżjoni u l-Iżvilupp Rurali Minbarra l-ENPI, l-għajnuna baġitarja tal-UE għar-reġjun tingħata wkoll permezz tal- EIDHR , li tippermetti appoġġ finanzjarju dirett għall-atturi tas-soċjetà ċivili bħad-difensuri tad-drittijiet tal-bniedem jew organizzazzjonijiet mhux governattivi (NGOs). Huwa propost li jiżdied suppliment ta' EUR 4,5 miljun mal-kapitolu 19 04 (EIDHR) fl-Abbozz tal-Baġit tal-2012 sabiex tiġi appoġġjata s-soċjetà ċivili fil-fażi tat-tranżizzjoni demokratika. Benefiċjarji Permezz tal-Politika tal-Viċinat Ewropew imġedda, l-UE qed tfittex li tappoġġja l-progress lejn demokrazija b'saħħitha u b'mod partikolari t-trasformazzjoni demoktratika li nbdiet fl-Eġittu u t-Tuneżija, u li tista' testendi ruħha lejn pajjiżi oħra. Sabiex tkun sostenibbli, din teħtieġ li tkun akkkumpanjata minn riforma tal-istituzzjonijiet demokratiċi u tkabbir ekonomiku. Il-popolazzjoni tal-pajjiżi ġirien ukoll teħtieġ li tara li l-UE hija lesta li tgħin f'dan il-perjodu ta' trasformazzjoni mimli sfidi. Filwaqt li l-pajjiżi sħab kollha se jibbenefikaw minn attivitajiet immirati lejn it-tisħiħ tas-"sħubija mas-soċjetajiet" (it-2 komponent), il-finanzjament skont iż-żewġ elementi l-oħra se jkun allokat lil pajjiżi sħab fuq il-bażi ta' approċċ "aktar għal aktar" ibbażat fuq ir-responsabbiltà reċiproka. Għalhekk, żieda fis-sostenn mill-UE tkun tiddependi fuq kemm isir progress fil-bini u fil-konsolidament tad-demokrazija u tar-rispett lejn l-istat tad-dritt. Aktar ma pajjiż iħaffef il-pass tal-progress fir-riformi interni tiegħu, aktar jirċievi sostenn mill-UE, inkluża għajnuna mill-baġit tal-UE. Dawn l-impenji preferenzjali se jitfasslu skont il-ħtiġijiet ta’ kull pajjiż u skont il-kuntest reġjonali. Huma se jagħrfu li riforma sostanzjali ġġib magħha spejjeż sinifikanti minn qabel. Għal dawk il-pajjiżi fejn ma tkun seħħet l-ebda riforma, l-UE terġa’ tikkunsidra l-finanzjament, jew saħansitra tnaqqsu. L-approprjazzjonijiet addizzjonali huma mdaħħla: - taħt il-kapitolu 19 08 fil-partiti tal-baġit għall-koperazzjoni finanzjarja mal-PEV fil-Mediterran (EUR 308,75 miljun fuq il-partita 19 08 01 01) u mal-PEV fil-Lvant (EUR 75 miljun fuq il-partita 19 08 01 03) li jirrifletti l-ħtiġijiet akbar relatati mat-trasformazzjoni demokratika fin-Nofsinhar tal-Mediterran. Madankollu, fejn ikunu jitolbu dan il-prinċipji l-ġodda tal-kundizzjonalità – id-differenzjazzjoni u “aktar għal aktar” - it-tqassim tal-fondi jista' jiġi aġġustat permezz ta' trasferimenti matul l-eżekuzzjoni tal-baġit. Ir-rinforz tal-ENPI jinkludi wkoll nefqa fuq ġestjoni amministrattiva (partita 19 01 04 02) għal ammont ta' EUR 11,75 miljun; - taħt il-partita tal-baġit EIDHR (partita 19 04 01) biex tkopri ċerti inizjattivi ddedikati għall-appoġġ tat-trasformazzjoni demokratika fil-Viċinat tan-Nofsinhar (EUR 4,5 miljun). Sorsi ta' finanzjament addizzjonali Is-sors tal-finanzjament addizzjonali għar-reġjun ġej mir-riallokazzjoni u r-riprogrammar mill-istrumenti eżistenti tar-relazzjonijiet esterni u ġewwa fihom, flimkien mal-użu propost tal-marġini mhux allokat taħt il-limitu massimu tal-infiq tal-Intestatura 4 tal-qafas finanzjarju multiannwali u l-mobilizzazzjoni tal-Istrument tal-Flessibilità fl-2012. Baġit 2011 Għall-2011, il-EUR 85,5 miljun addizzjonali se jitpoġġew għad-dispożizzjoni permezz ta' trasferiment tal-approprjazzjonijiet mill-Istrument tal-Koperazzjoni għall-Iżvilupp (EUR 51 miljun) u minn tnaqqis għall-Bank Ewropew għar-Rikostruzzjoni u l-Iżvilupp (BERŻ) (EUR 34,5 miljun). Abbozz tal-Baġit 2012 Għall-2012, l-EUR 400 miljun addizzjonali mitluba fl-Ittra Emendatorja preżenti se jkunu koperti b'dan li ġej: - il-marġini mhux allokat taħt il-limitu massimu tal-infiq tal-Intestatura 4 (EUR 246,7 miljun). Parti mill-marġini kurrenti fl-Abbozz tal-Baġit 2012 inħoloq permezz ta' tnaqqis fl-ammonti oriġinarjament ipprogrammati għall-2012 għall-Istrument tal-Koperazzjoni għall-Iżvilupp (EUR 89 miljun), l-Istrument għall-Assistenza għal Qabel l-Adeżjoni (EUR 60 miljun) u l-Istrument tal-Istabbilità (EUR 60 miljun). L-approprjazzjonijiet għall-ħlasijiet meħtieġa se jkunu wkoll riallokati minn dawn il-programmi. - l-Istrument tal-Flessibilità għal ammont ta' EUR 153,3 miljun. Kif spjegat fil-preżentazzjoni politika fid-Dikjarazzjoni tal-estimi għall-2012, żidiet ippjanati inizjalment għal xi azzjonijiet, pereżempju taħt id-DCI, l-IPA u l-Istrument għall-Istabbilità (IfS) tnaqqsu sa ċertu punt fuq il-bażi tal-indikaturi tar-riżultati bħad-dewmien fl-eżekuzzjoni, kapaċità baxxa ta' assorbiment u nuqqas ta' ħtiġijiet definiti b'mod ċar. B'mod partikolari, il-monitoraġġ tal-programmi tal-pajjiżi taħt l-istrument tad-DCI irriżulta fl-identifikazzjoni ta' għadd ta' tnaqqis possibbli ta' Programmi Indikattivi Nazzjonali multiannwali, partikolarment f'pajjiżi tal-Amerika Latina u l-Asja. Id-dimensjoni enormi tal-iżviluppi li qed iseħħu fil-viċinat u l-ħtieġa u l-interess tal-UE sabiex tirrispondi b'mod adegwat għal dawn l-iżviluppi jiġġustifikaw b'mod sħiħ l-użu tal-marġini kollu ta' EUR 246,7 miljun għal dak il-għan. In-nuqqas li baqa' fil-finanzjament se jiġi kopert permezz ta' rikors għall-Istrument tal-Flessibilità. Programmar finanzjarju 2013 Għall-2013, il-EUR 270 miljun addizzjonali huma previsti li jiġu minn riallokazzjoni tar-riżorsi mill-Istrument tal-Koperazzjoni għall-Iżvilupp (EUR 100 miljun), l-Istrument għall-Għajnuna għal Qabel l-Adeżjoni (EUR 60 miljun), l-Istrument tal-Istabbilità (EUR 70 miljun) u riallokazzjoni minn strumenti oħra, partikolarment il-Politika Esterna u ta' Sigurtà Komuni (EUR 40 miljun)[9]. Ir-riallokazzjonijiet proposti ma jimplikaw l-ebda tnaqqis fl-Għajnuna Uffiċjali għall-Iżvilupp. Se jiġi żgurat li l-fondi riallokati, minkejja li huma impenjati u mħallsa taħt bażi legali differenti, se jżommu enfasi qawwija fuq l-objettivi primarji u globali tar-regolament tad-DCI 1905/2006 (art. 2), jiġifieri " l-eliminazzjoni tal-faqar fil-pajjiżi u r-reġjuni msieħba fil-kuntest tal-iżvilupp sostenibbli, inklużi miżuri għat-twettiq tal-Għanijiet ta' Żvilupp tal-Millennju, kif ukoll il-promozzjoni tad-demokrazija, it-tmexxija tajba u r-rispett għad-drittijiet tal-bniedem u għall-istat tad-dritt ". 2.5 2.5 Finanzjament Kumplimentari għajr l-ENPI u l-EIDHR Kif imsemmi aktar 'il fuq, l-implimentazzjoni tal-approċċ il-ġdid tal-politika tal-viċinat abbażi tar-responsabbiltà reċiproka u tal-impenn komuni favur valuri universali tad-drittijiet tal-bniedem, id-demokrazija u l-istat tad-dritt se tirrikjedi riżorsi addizzjonali li jammontaw sa EUR 1 242 miljun sal-2013. Minbarra r-rinforz tal-pakketti tal-ENPI u l-EIDHR kif deskritt aktar 'il fuq, ir-riżorsi ġodda għar-reġjun se jinkludu: - il-mobilizzazzjoni ta' finanzjament minn strumenti tematiċi sal-ammonti diġà bbaġitjati u programmati għall-EIDHR (EUR 8,9 miljun għas-snin 2011-2012 huma diġà previsti), u minn programmi oħra bħall-Programm Tematiku tal-Atturi Mhux Statali (NSA) fi ħdan l-Istrument tal-Koperazzjoni għall-Iżvilupp (EUR 3,8 miljun); - l-użu tal-Istrument għall-Istabbiltà (EUR 40 miljun)[10]; - proviżjonament tal-Fond ta' Garanzija tas-Self sabiex tiġi pprovduta l-garanzija neċessarja (EUR 90 miljun) sabiex ikun jista' jinkiseb biljun addizzjonali f'self tal-BEI għall-Viċinat tan-Nofsinhar[11]; - l-użu tal-istrument għall-assistenza makrofinanzjarja EUR 100 miljun)[12], - biex b'hekk il-BEI ikun jista' jerġa' juża rimborsi minn operazzjonijiet antiki għall-investiment kapitali fl-SMEs (EUR 244 miljun). Dan jitlob li l-Kunsill jadotta l-emenda proposta tal-Art. 23 tar-regolament tal-ENPI. B'mod parallel, il-Programmi Indikattivi Nazzjonali eżistenti qed jiġu ffukati mill-ġdid fuq l-għanijiet ewlenin tas-sħubija l-ġdida u qed jiġu riallokati EUR 150 miljun mill-pakkett tal-ENPI biex jingħata appoġġ lill-Faċilità tas-Soċjetà Ċivili tal-PEV u azzjonijiet oħra biex jiġi promoss tisħib aktar qawwi mas-soċjetajiet. Fil-qasam tal-intervent fil-kriżijiet, ġew immobilizzati wkoll fondi oħra tal-Baġit tal-UE lil hinn mill-ammonti programmati, f'rispons għall-kriżi tar-refuġjati fil-Libja. Fl-2011, ir-Riżerva għal Għajnuna ta' Emerġenza ntużat sabiex tissupplixxi mill-ġdid il-baġit tal-Għajnuna Umanitarja għal dan il-għan b'EUR 30 miljun kmieni f'din is-sena; porzjon ieħor ta' EUR 30 miljun qed jiġi propost permezz ta' trasferiment mir-riżerva. KONKLUżJONI L-Ittra Emendatorja Nru 1 (AL 1) għall-Abbozz ta' Baġit għall-2012 (AB 2012) tkopri dan li ġej: - iż-żieda ta' EUR 400 miljun f'approprjazzjonijiet għall-impenji f'appoġġ għal miżuri addizzjonali fir-reġjun tal-Viċinat tal-UE bħala segwitu għall-Komunikazzjoni adottata riċentement " Rispons ġdid għal Viċinat li qed Jinbidel '[13]: EUR 395,5 miljun għall-Istrument Ewropew ta' Viċinat u Sħubija (ENPI) u EUR 4,5 miljun għall-Istrument Ewropew għad-Demokrazija u għad-Drittijiet tal-Bniedem (EIDHR); - ir-riallokazzjoni relatata ta' EUR 104,1 miljun f'approprjazzjonijiet għall-ħlasijiet minn programmi oħra fi ħdan l-Intestatura 4: EUR 102,8 miljun għall-ENPI u EUR 1,3 miljun għall-EIDHR. Ma hemm l-ebda impatt fuq il-livell globali tal-approprjazzjonijiet għall-ħlasijiet mitluba fl-Abbozz tal-Baġit tal-2012. Il-Kummissjoni tipproponi li r-rinfurzar ta' EUR 400 miljun f'approprjazzjonijiet għall-impenji jiġi kopert permezz tal-marġini mhux allokat disponibbli taħt il-limitu massimu tan-nefqa tal-Intestatura 4 (EUR 246,7 miljun), u permezz tal-mobilizzazzjoni tal-Istrument tal-Flessibilità (EUR 153,3 miljun). TABELLA SOMMARJA SKONT L-INTESTATURI TAL-QAFAS FINANZJARJU Qafas finanzjarju Intestatura/subintestatura | Qafas Finanzjarju 2012 | Abbozz tal-Baġit 2012 | Ittra emendatorja Nru 1/2012 | AB 2012 + IE Nru 1/2012 | | AI |AĦ |AI |AĦ |AI |AĦ |AI |AĦ | | 1. TKABBIR SOSTENIBBLI | | | | | | | | | | 1a. Kompetittività għat-tkabbir u l-impjiegi |14 853 000 000 | |15 223 600 752 |12 566 134 008 | | |15 223 600 752 |12 566 134 008 | |1b. Koeżjoni għat-tkabbir u l-impjiegi |52 761 000 000 | |52 738 876 141 |45 134 800 000 | | |52 738 876 141 |45 134 800 000 | | Total | 67 614 000 000 | |67 962 476 893 |57 700 934 008 | | |67 962 476 893 |57 700 934 008 | | Marġini 1 | | |151 523 107 | | | |151 523 107 | | | 2. PRESERVAZZJONI U ĠESTJONI TAR-RIŻORSI NATURALI | | | | | | | | | | Li minnhom nefqa relatata mas-suq u ħlasijiet diretti |48 093 000 000 | |44 179 737 305 |44 102 837 025 | | |44 179 737 305 |44 102 837 025 | | Total | 60 810 000 000 | |60 158 443 305 |57 948 376 981 | | |60 158 443 305 |57 948 376 981 | | Marġini 1 | | | 651 556 695 | | | | 651 556 695 | | | 3. ĊITTADINANZA, LIBERTÀ, SIGURTÀ U ĠUSTIZZJA | | | | | | | | | | 3a. Libertà, Sigurtà u Ġustizzja |1 406 000 000 | |1 340 381 000 |868 333 500 | | |1 340 381 000 |868 333 500 | |3b. Ċittadinanza3 |699 000 000 | |683 471 000 |645 659 400 | | |683 471 000 |645 659 400 | | Total | 2 105 000 000 | |2 023 852 000 |1 513 992 900 | | | 2 023 852 000 |1 513 992 900 | | Marġini | | |81 148 000 | | | | 81 148 000 | | | 4. L-UE BĦALA ATTUR GLOBALI 4 | 8 997 000 000 | | 9 009 280 576 |7 293 724 333 |400 000 000 | |9 409 280 576 |7 293 724 333 | | Marġini | | | 246 656 424 | | | | -153 343 576 | | | 5. AMMINISTRAZZJONI 5 | 8 670 000 000 | |8 281 389 366 |8 281 684 366 | | | 8 281 389 366 |8 281 684 366 | | Marġini | | | 472 610 634 | | | | 470 610 634 | | | TOTAL | 148 196 000 000 |141 360 000 000 |147 435 442 140 |132 738 712 588 |400 000 000 | |147 835 442 140 |132 738 712 588 | | Marġini | | |1 603 494 860 |8 815 287 412 | | |1 201 494 860 |8 815 287 412 | | 1 Il-Fond Ewropew ta' aġġustament għall-Globalizzazzjoni (FEG) mhuwiex inkluż fil-kalkolu tal-marġini taħt l-Intestatura 1a. 2 Wara t-trasferiment mill-modulazzjoni għall-Iżvilupp Rurali u mill-qoton u l-inbid għar-ristrutturar fir-reġjuni rispettivi (EUR 3 150,4 miljun). 3 L-ammont tal-Fond ta' Solidarjetà tal-Unjoni Ewropea (FSUE) huwa mdaħħal addizzjonalment mal-intestaturi relevanti kif previst mill-IIA tas-17 ta' Mejju 2006 (ĠU C 139 tal-14.6.2006). 4 Il-marġini għall-2012 għall-Intestatura 4 ma jqisx l-approprjazzjonijiet relatati mar-Riżerva għal Għajnuna ta' Emerġenza (EUR 258,9 miljun). EUR 153,3 miljun 'il fuq mil-limitu massimu huma ffinanzjati bil-mobilizzazzjoni tal-Istrument tal-Flessibbiltà. 5 Biex jiġi kkalkulat il-marġni taħt il-limitu massimu għall-Intestatura 5, jingħata kas tan-nota ta' qiegħ il-paġna (1) tal-qafas finanzjarju 2007-2013 għal ammont ta’ EUR 84 miljun għall-kontribuzzjonijiet tal-persunal għall-iskema tal-pensjonijiet. [1] ĠU L 248, 16.9.2002, p. 1. [2] COM (2011) 300 [3] COM (2011) 303 [4] COM (2011) 200 [5] COM (2011) 303 [6] COM (2011) 200 [7] Dawn l-approprjazzjonijiet huma miżjuda mal-EUR 5 700 miljun ipprovduti taħt l-Ipprogrammar Finanzjarju kurrenti għall-Istrument tal-Viċinat u l-Partenarjat Ewropew għall-2011-2013. [8] 2006/C139/01 [9] Għandu jinbeda abbażi tal-proposta mir-Rappreżentant Għoli u skont ir-regoli speċifiċi li japplikaw għall-baġit tal-PESK. [10] L-ammont preċiż li għandu jiġi mmobilizzat taħt l-IfS se jiddependi fuq l-identifikazzjoni ta' proġetti xierqa. Jekk dawn il-proġetti jammontaw għal inqas minn EUR 40 miljun il-bilanċ jiġi trasferit lill-ENPI) [11] Jekk il-Kunsill u l-Parlament jaqblu biex ukoll iżidu l-limitu massimu tal-Viċinat tal-Lvant fil-kuntest tar-reviżjoni ta' nofs il-perjodu tal-mandat estern tal-BEI, l-ammont neċessarju jitwarrab biex jiġi alimentat il-Fond ta' Garanzija. Ta' min jinnota li, f'konformità mar-Regolament tal-Fond ta' Garanzija (ir-Regolament tal-Kunsill (KE, Euratom) Nru 480/2009), il-proviżjonament neċessarju se jseħħ fuq perjodu ta' diversi snin li jibdew mill-2013. [12] L-ammont preċiż li għandu jiġi mmobilizzat taħt l-istrument se jiddependi fuq il-ħtiġijiet ta' finanzjament tal-pajjiżi eliġibbli għall-assistenza makrofinanzjarja (MFA), identifikati fil-kuntest tal-programmi tal-istabbilizzazzjoni u riforma ekonomika implimentati bl-appoġġ tal-IMF. Jekk l-ammont tal-programmi tal-MFA favur ir-reġjun ikun anqas minn EUR 100 miljun il-bilanċ jista' jiġi trasferit lejn l-ENPI. [13] COM (2011) 303